Ministru kabineta noteikumu „Grozījumi Ministru kabineta 2016. gada 1. marta noteikumos Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2016. gada 1. marta noteikumos Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai nodrošinātu darbības programmas “Izaugsme un nodarbinātība” (turpmāk – darbības programma) 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” (turpmāk – specifiskais atbalsts), ieviešanu, kā arī kvalitatīvu Valsts darba inspekcijas (turpmāk – VDI) (kā Eiropas Savienības fondu finansējuma saņēmēja) (turpmāk – finansējuma saņēmējs) kapacitātes stiprināšanu darba tiesisko attiecību un darba aizsardzības jomā.Ņemot vērā iepriekš minēto, ir nepieciešams veikt atbilstošus grozījumus MK 2016. gada 1. marta noteikumos Nr.127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” (turpmāk – MK noteikumi Nr.127), tai skaitā:**1)** paredzēt, ka VDI amatpersonām un darbiniekiem ir attiecināmas iekšzemes komandējumu (darba braucienu) izmaksas MK noteikumu Nr.127 16.3.2., 16.3.3., 16.3.4. un 16.3.5.apakšpunktā minēto atbalstāmo darbību īstenošanai (*MK noteikumu projekta 2.punkts*).Iekšzemes komandējumi un darba braucieni MK noteikumu Nr.127 3.4.apakšpunktā minētajai mērķa grupai (VDI amatpersonām un darbiniekiem) tiek paredzēti galvenokārt, lai stiprinātu kapacitāti, t.sk. iegūtu papildu pieredzi un zināšanas, piedaloties dažādos semināros un konferencēs u.c. pieredzes apmaiņas pasākumos, kas saistīti ar darba tiesiskajām attiecībām un darba aizsardzību (piemēram, Baltijas valstu konference (seminārs) un Starptautiskā darba aizsardzības konference).VDI amatpersonu un darbinieku dalība nozaru izstādēs, t.sk. vakanču gadatirgos un citos sabiedrības informēšanas pasākumos, ne tikai veicinās sabiedrības izglītošanu un paaugstinās tās informētību par būtiskiem darba attiecību un darba aizsardzības jautājumiem un uzlabos preventīvo kultūru attiecībā uz darba drošību un veselības aizsardzību, bet arī sniegs atgriezenisko saiti un informāciju no darba ņēmējiem un darba devējiem par specifiskā atbalsta ietvaros sniegto atbalstu un nepieciešamajiem uzlabojumiem VDI darbībā;**2)** noteikt, ka MK noteikumu Nr.127 16.3.1. (apmācību moduļu aktualizācija un izstrāde) un 16.3.2. (VDI amatpersonu un darbinieku apmācība) apakšpunktā minētās atbalstāmās darbības īsteno finansējuma saņēmējs, ja nepieciešams, piesaistot pakalpojuma sniedzēju (*MK noteikumu projekta 6.punkts*).VDI inspektoriem ir nepieciešamas apgūt specifikas zināšanas, piemēram, nelaimes gadījumu izmeklēšana, administratīvais process un administratīvā pārkāpuma process VDI. Ņemot vērā, ka zināšanas ir specifiskas un balstītas praktiskajā pieredzē, ne vienmēr tās spēj nodrošināt pakalpojuma sniedzējs, līdz ar to apmācības daļēji nodrošinās personas (lektori), kas ir nodarbināti VDI;**3)** veikt tehniskus precizējumus, paredzot, ka MK noteikumu Nr.127 16.3.3. (Baltijas valstu darba inspekciju sadarbības tīkla pilnveide) un 16.3.4. (starptautiskā darba inspekciju sadarbības tīkla pilnveide) apakšpunktā minēto atbalstāmo darbību nodrošināšanai ir attiecināmi izdevumi, kas saistīti ar naktsmītnes un ēdināšanas pakalpojumiem (*MK noteikumu projekta 3. un 7.punkts*). Ņemot vērā, ka specifiskā atbalsta ietvaros tiek organizēti dažādi pieredzes apmaiņas pasākumi, kas norisinās vairāku dienu garumā, piemēram, Baltijas valstu konference (seminārs) un Starptautiskā darba aizsardzības konference, ir nepieciešams nodrošināt pasākuma dalībniekiem (VDI amatpersonām un darbiniekiem, kā arī pieaicinātiem vieslektoriem, piemēram, Starptautisko Darba inspektoru asociācijas dalībniekiem, Latvijas sociālo partneru pārstāvjiem un citu Eiropas Savienības valstu darba inspekciju pārstāvjiem) gan naktsmītni, gan ēdināšanu (ēdināšanas un naktsmītnes izmaksas nav paredzētas gadījumiem, ja pasākums norisinās vienu dienu).MK noteikumu projekts paredz noteikt limitus ēdināšanas izmaksām:1) pusdienām – ne vairāk kā 20 *euro* vienam attiecīgā pasākuma dalībniekam;2) vakariņām – ne vairāk kā 30 *euro* vienam attiecīgā pasākuma dalībniekam.Ēdināšanas izmaksu limiti ir noteikti līdzīgi kā 2015. gada 25. augusta Ministru kabineta noteikumos Nr. 485 “Noteikumi par darbības programmas “Izaugsme un nodarbinātība” 2.10. prioritārā virziena “Tehniskā palīdzība “Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena “Tehniskā palīdzība “Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena “Tehniskā palīdzība “Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu”.Naktsmītnes izdevumi noteikti atbilstoši MK 2010.gada 12.oktobra noteikumiem “Kārtība, kādā atlīdzināmi ar komandējumiem saistītie izdevumi”, tādējādi nodrošinot vienlīdzīgu pieeju visiem pasākumu dalībniekiem. Naktsmītnes un ēdināšanas pakalpojumu izmaksas tiks plānotas un ieguldītas ievērojot saimnieciskuma un lietderīgas finansējuma izlietošanas principus;**4)** noteikt, ka MK noteikumu Nr.127 16.3.4.apakšpunktā minētās atbalstāmās darbības ietvaros atbalsts bīstamo nozaru uzņēmumiem tiek sniegts tikai vienā saimnieciskās darbības veikšanas vietā (adresē), kuru nosaka uzņēmums, kurš vēlas saņemt atbalstu (*MK noteikumu projekta 8.punkts*). Ņemot vērā uzņēmējdarbības situāciju Latvijā, komercsabiedrībām samērā bieži ir reģistrētas vairākas saimnieciskās darbības veikšanas vietas (adreses), kas var atrasties dažādos Latvijas reģionos. Ja komercsabiedrībai ir divas vai vairāk saimnieciskās darbības veikšanas vietas (adreses), veicot apsekojumus visās saimnieciskās darbības veikšanas vietās, būtiski pieaugtu izmaksas (viena uzņēmuma izvērtēšanai un konsultatīvā atbalsta sniegšanai), tāpat tiktu sašaurināts plānotais atbalstīto uzņēmumu pārklājums. Konsultatīvā atbalsta sniegšanas mērķis ir iemācīt un parādīt bīstamo nozaru uzņēmumiem, kam trūkst zināšanu un iespēju, labākos veidus un praktiskos rīkus darba vides sakārtošanai, lai turpmāk uzņēmumi paši spētu un prastu turpināt iesākto labo praksi nodarbināto drošības un veselības aizsardzības nodrošināšanai. Līdz ar to MK noteikumu projekts paredz noteikt, ka atbalsts bīstamo nozaru uzņēmumiem tiek sniegts tikai vienā saimnieciskās darbības veikšanas vietā (adresē), kuru nosaka uzņēmums, kurš vēlas saņemt atbalstu. Ar minēto grozījumu tikts nodrošināta iespēja sniegt konsultatīvo atbalstu plānotajam uzņēmumu skaitam, kā atsevišķām vienībām. Savukārt uzņēmumam, kas būs saņēmis atbalstu vienā saimnieciskās darbības veikšanas vietā, būs iespēja un prasmes pēc tam praktiski (procesuāli un organizatoriski) pašam ieviest arī darba aizsardzības prasības citā saimnieciskās darbības veikšanas vietā (adresē), piemēram, citā uzņēmuma filiālē u.c.;**5)** svītrot specifiskā atbalsta iznākuma rādītāja starpposma vērtību, kas sasniedzama līdz 2018. gada 31. decembrim(“atbalstīto mikrouzņēmumu, mazo un vidējo uzņēmumu skaits (saimnieciskās darbības veicēji) – 1560”) (*MK noteikumu projekta 1.punkts*), ņemot vērā, ka darbības programmā 7. prioritārā virziena “Nodarbinātība un darbaspēka mobilitāte” snieguma ietvars neparedz specifiskā atbalsta iznākuma rādītāja starpvērtību (t.i., to sasniegšanu uz 2018. gada 31. decembri);**6)** nodrošināt vienotu pieeju/struktūru tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu:**6.1)** saskaņā ar Finanšu ministrijas Vadlīnijām attiecināmo un neattiecināmo izmaksu noteikšanai 2014.–2020.gada plānošanas periodā[[1]](#footnote-1), paredzēt, ka ārvalstu komandējumu (darba braucienu) izmaksas ir attiecināmas arī finansējuma saņēmēja projekta vadītājam (*MK noteikumu projekta 4.punkts*). Ņemot vērā, ka projekta vadītājs ir tieši atbildīgs par projekta mērķu un uzraudzības rādītāju sasniegšanu un tam ir jāpārzina projekta saturs, un jāvada projekta īstenošanas personāls, ir nepieciešams paredzēt ārvalstu komandējuma (pieredzes apmaiņas braucienu) izmaksas arī projekta vadītājam. Ierosinātie grozījumi neparedz projekta vadītāja pastāvīgu došanos komandējumā, bet dod tiesības doties komandējumā nepieciešamības gadījumā.Ārvalstu komandējumi projekta vadītājam tiek paredzēti gadījumos, lai nodrošinātu projekta personāla aizvietojamību to prombūtnes laikā, jo tieši projekta vadītājs saskaņā ar amata aprakstu, vai arī uz rīkojuma pamata aizvieto projekta vadošos ekspertus, kas ļauj nodrošināt nepārtrauktu projekta darbību īstenošanu. Papildus tiek iegūta pieredze un zināšanas, lai pilnveidotu projekta personāla profesionalitāti darbību plānošanā un īstenošanā (piemēram, pakalpojuma nodevumu vadībā, rezultātu sasniegšanā, uzlabojumu un precizējumu veikšanā u.c.) un uzraudzībā (piemēram, sasniegto rezultātu, uzraudzības rādītāju izvērtēšanā, nepilnību konstatēšanā);**6.2)** saskaņā ar Finanšu ministrijas 2016.gada 15.jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014. – 2020.gada plānošanas periodā” 3.5.punktu noteikt, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma īres izmaksas (*MK noteikumu projekta 5. punkts*).Kopumā ierosinātie grozījumi veicinās specifiskā atbalsta efektīvu un kvalitatīvu ieviešanu, mazinot administratīvo slogu, kā arī pozitīvi ietekmēs specifiskā atbalsta mērķa grupu, jo tiks stiprināta VDI kapacitāte darba tiesisko attiecību un darba aizsardzības jomā. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē finansējuma saņēmēju, jo tas paredz precizēt specifiskā atbalsta īstenošanas nosacījumus. MK noteikumu projekts neietekmē finansējuma saņēmēja sadarbības partnerus.[[2]](#footnote-2)Izvērtējot ierosināto grozījumu ietekmi, tai skaitā ņemot vērā iepriekš minēto, pēc MK noteikumu spēkā stāšanās tiks ierosināts veikt attiecīgus grozījumus projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Specifiskā atbalsta mērķa grupa ir:- darba ņēmēji un darba devēji, it īpaši bīstamo nozaru uzņēmumos, kas ir saimnieciskās darbības veicēji;- darba aizsardzības speciālisti;- izglītības iestāžu audzēkņi;- VDI amatpersonas un darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 30.maija līdz 2017. gada 16.jūnijam aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017. gada 16.jūnijam) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministrs Jānis Reirs

Kudļa, 67021630

Rudolfs.Kudla@lm.gov.lv

1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā”, pieejams <http://goo.gl/uqfaub> [↑](#footnote-ref-1)
2. MK noteikumu Nr.127 13.punktā minētie sadarbības partneri. [↑](#footnote-ref-2)